 Generate an article for the following headline: Akọrọyìn tó gbé ìròyìn yìí ṣì mí gbọ ní, Aregbesola kó tíì sọrọ lórí gbèsè Osun- Agbẹnusọ : Agbẹnusọ fun gomina ana nipinlẹ Osun, Rauf Aregbesola ni iroyin to lọ kiri pe ọga oun ti sọrọ lori ọrọ to n fa ede aiyede lọwọ laarin Gomina to sẹsẹ kogba wọle, Gboyega Oyetola ati Gomina tuntun, eyiun, Ademola Adeleke lori gbese owo nipinlẹ naa kii ṣe ohun ti oun sọ ni pato. Sola Fasure, ninu atẹjade to fi lede lowurọ ọjọ Aiku, ni ko si nkan to jẹ mọ Minisita fun ọrọ abẹlẹ ti sọrọ lori ọrọ ati pe akọroyin to ba oun sọrọ si oun gbọ ni. O ni oniruuru iroyin lo ti tẹ oun lẹti, to si ya oun lẹnu nitori pupọ ninu awọn ọrọ ti akọroyin naa ni oun sọ ni ko ki n ṣe ọrọ ti to oun rara Mo ti ka omiruuru iroyin ti wọn ni Ogbeni Rauf Aregbesola sọ lori itakun ọrọ to n lọ lọwọ lori bii ijọba ṣe yawo nilpinlẹ Osun Eyi ni lati sọ pe Minisita ko buwọlu atẹjade kankan lori ọrọ naa. Bakan an, ọrọ ti akọroyin kan gbe jade ni ko ki n ṣe ọrọ mi rara. Ogbeni lọwọ bayii gbajumọ isẹ rẹ gẹgẹ bii minisita, ti ko si fẹ ki ohun kohun tabuku si isẹ rẹ, ti ko si fẹ fi ẹnikẹni tabuku si orukọ rẹ. Ti Minisita ba ti sọrọ, a yoo kan si gbogbo ile isẹ irotin gẹgẹ bii a ṣe ma ṣe. Gómìnà tẹlẹ rí ní ìpínlẹ Osun, Rauf Aregbesola ti dá sí gbogbo ìfańfà tó ń wáyé láàárín gómìnà tó ṣẹṣẹ gbésẹ ní ìpínlẹ náà Gboyega Oyetola àti gómìnà tuntun tó ṣẹṣẹ bọ sórí ipò, Ademola Adeleke. Láti ìgbà tí wọn ti búra wọlé fún Adeleke gẹgẹ bí gómìnà ni onírúurú awuyewuye ti ń wáyé láàárín Oyetola àti Adeleke lórí gbèsè tí ìpínlẹ náà jẹ kalẹ. Adeleke ní ọpọlọpọ gbèsè ni Oyetola fi kalẹ fún òun àmọ Oyetola ń tẹnumọ wí pé òun kò gba gbèsè kankan fún ọdún mẹrin tí òun lò nípò. Lẹnu lọwọlọwọ yìí tún ni Adeleke tún fẹsùn kàn Oyetola wí pé ó gba gbèsè bílíọnù méjìdínlógún náírà lẹyìn tó fìdí rẹmi níbi ètò ìdìbò tó wáyé lọjọ Kẹrìndínlógún oṣù Keje ọdún 2022. Ṣùgbọn nígbà tó ń fèsì, Oyetola ní Adeleke kàn fẹ mọ-ọn-mọ ba òun lórúkọ jẹ ni nítorí òun kò yá kọbọ lọwọ ilé ìfowópamọ kankan fun gbogbo ìgbà tí òun lò nípò àti pé gbogbo gbèsè tó wà lọrùn ìpínlẹ Osun jẹ èyí tí òun jogún lọwọ Aregbesola. Ní báyìí, Rauf Aregbesola ti wá dá si ọrọ náà. Aregbesola ní olùṣírò àgbà fún ìpínlẹ Osun ló ní gbogbo ìwé ẹrí bí ìjọba kọọkan ṣe gba owó lọwọ àti pé òun ló le sọ bí ọrọ gbèsè ìpínlẹ náà ṣe jẹ gan. Nínú àtẹjáde kan tí agbẹnusọ Aregbesola, Sola Fasure fi síta ní gbèsè méjì gbòógì tí òun gbà nígbà tí òun wà ní gómínà Osun ló ti jẹ sísan tán. Ó ní àwọn yòókù jẹ èyí tí àwọn gbà lọwọ ìjọba àpapọ àti pé ọdún pípẹ ni àwọn máa fi san owó náà padà fún ìjọba àpapọ. Ó fi kun pé díẹdíẹ ni ìjọba àpapọ yóò máa yọ owó náà títí tí àwọn fi máa sán owó náà tán. Fasure ní olùṣírò owó àgbà ní ìpínlẹ Osun ló ní ìmọ nípa gbogbo owó tó wà lápò ìjọba, gbogbo gbèsè tí ìjọba jẹ, ìgbà tí wọn gba gbèsè àti ibi tí wọn san gbèsè náà dé. Ó ní nítorí ẹnikẹni tó bá fẹ mọ bí ọrọ gbèsè ìpínlẹ Osun ṣe jẹ kó kàn sí olùṣírò owó àgbà. Bákan náà lọ rọ àwọn ènìyàn láti má dà á ti Aregbesola sí gbogbo awuyewuye tó ń lọ ní Osun nítorí àárín Adeleke àti Oyetola ni ọrọ náà wà. Ó tẹsíwájú pé Oyetola ló dá gbogbo wàhálà tó ń wáyé sílẹ nítorí pé kò gbé ìjọba kalẹ lọnà tó tọ. Fasure ní tó bá jẹ wí pé Oyetola yan ìgbìmọ tí yóò gbé ìjọba lé gómìnà tuntun lọwọ, gbogbo àwọn nǹkan tó ń fa awuyewuye yìí ni wọn á ti yanjú tí yóò sì wà ní àkọọlẹ. Ó fi kún pé tí ìjọba tuntun bá fi lè gbé ọrọ náà lọ síwájú EFCC Oyetola máa ní ìṣoro tó pọ.  Ẹ ó rántí pé a ti ṣaájú mú ìròyìn wá pé Gómìnà tó ṣẹṣẹ kúrò nípò ní ìpínlẹ Osun, Gboyega Oyetola ti tẹnumọ pé òun kò yá kọbọ láti ṣe ìjọba nígbà tí òun wà nípò gẹgẹ bí gómìnà. Agbẹnusọ Oyetola, Ismail Omipidan sọ nínú àtẹjáde kan tó fi síta pé tí gómìnà tuntun tó wà lórí ipò bá ní ẹrí tó dáwọn lójú pé Oyetola yá owó kankan kí wọn fi síta kí gbogbo ayé ri. Omipidan ní gbogbo ìjọba Rauf Aregbesola ló jẹ gbèsè tó wà lọrùn ìpínlẹ Osun àti pé ìbanilórúkọ jẹ lásán ni Adeleke ń ṣe fún Oyetola pẹlú gbogbo ìròyìn irọ tí wọn ń gbé síta nípa rẹ. Ó ní àìmọkan gómìnà tuntun ló jẹ kó máa ní Oyetola gba gbèsè bílíọnù méjìdínlógún náírà ní èyí tó jẹ wí pé kò rí bẹẹ. Ó wá pe gómìnà Ademola Adeleke nínà láti fi ọdún àti ìgbà tí ìjọba ìpínlẹ Osun gba àwọn gbèsè náà síta fún gbogbo ènìyàn láti rí. Omipidan tẹsíwájú pé ó dàbií wí pé àwọn tó kọ àkọlẹ tí gómìnà Adeleke kò ṣe ìwádìí dáadáa ní àbí wọn mọ ọn mọ kàn fẹ bá Oyetola ní orúkọ jẹ. Ó fi kun pé nígbà tí ọgá òun ń gbé ìjọba kalẹ, òun tó kọ ni pé ìjọba àpapọ ń fún àwọn bílíọnù mẹta ni oṣooṣù láti ṣàtìlẹyìn fún àwọn ìpínlẹ káàkiri orílẹ èdè Nàìjíríà nítorí àdínkù tó bá àbá ìsúná. Ó ní láti inú oṣù Kejìlá ọdún 2021 ni èyí sì ti bẹrẹ fún oṣù mẹfà gbáko àmọ bó ṣe wá di pé lẹyìn tí àwọn parí eto ìdìbò ni àwọn gba owó náà ni kò yé òun. Omipidan tún tẹnumọ pé àwọn kò yá owó kankan ní báǹkì fún ọdún mẹrin tí àwọn lò nípò àti pé tó bá dá ìjọba tuntun lójú kó fi iye tí wọn bá nínú akoto ijoba Osun nígbà tí wọn gba ipò nínú oṣù kọkànlá síta fún gbogbo ayé. Gomina ipinlẹ Osun, Ademola Adeleke ti sọ pe gbese biliọnu mejidinlogun naira ni gomina ana, Gboyega Oyetola ya lẹyin to padanu ibo gomina ninu oṣu Keje, ọdun 2022 yii. O fi kun pe nigba ti yoo fi di inu oṣu Kọkanla ọdun 2022, apapọ iye owo ti ipinlẹ naa jẹ ti le diẹ ni irinwo biliọnu naira. Adeleke lo fi ọrọ naa lede nibi ipade kan pẹlu awọn lọbalọba, eyii to waye niluu Osogbo. Gẹgẹ bii ohun to sọ, gbese ọna mẹjọ ọtọtọtọ ni ijọba rẹ jogun lọwọ ijọba Oyetola, yatọ si awọn gbese owo oṣu ati owo ifẹyinti. O ni akoko ti yoo gba ipinlẹ Osun lati san owo naa pada yoo to ọdun mejidinlọgbọn. Adeleke ni Ẹyin eeyan mi nipinlẹ Osun, apapọ iye gbese to wa nilẹ bayii jẹ ọọdunrun ati bilọnu mọkanlelọgbọn naira. Ti a ba fi biliọnu mẹrindinlọgọrin naira tii se gbese owo oṣu ati owo ifẹyinti kun, apapọ gbese naa yoo jẹ irinwo biliọnu ati biliọnu meje naira, bẹẹ ni a ko mọ iye owo ti a jẹ awọn agbaṣẹse. Iye to ku si apo iṣuna ijọba bayii jẹ owo oṣu oṣiṣẹ fun oṣu Kọkanla ọdun yii nikan, lẹyin naa, korofo ni apo iṣuna ijọba wa. Adeleke ni o jẹ ohun iyalẹnu fun oun pe ijọba ana nipinlẹ Osun ya owo ti iye rẹ le ni ọọdunrun bilọnu naira lai sí ohun kan pato ti ijọba ọhun fi owo naa ṣe. Adeleke fi kun o ṣe pataki ti gomina ana, Gboyega Oyetola wa ṣalaye awọn ohun to fi owo to ya lorukọ ipinlẹ Osun ṣe. O ni Gomina Oyetola gbọdọ ṣalaye bo ṣe na 331b lorukọ ipinlẹ Osun ti a ko si fi oju ri nnkankan ti wọn fi owo naa ṣe. O tun gbọdọ ṣalaye nipa biliọnu mejidinlogun naira owo to ya lẹyin to lulẹ ninu eto idibo saa keji rẹ to waye ninu oṣu Keje. Gomina Oyetola gbọdọ ṣalaye eredi ti ijọba Osun ṣe jẹ gbese owo oṣu ti iye rẹ to 76b lẹyin ti ijọba apapọ ṣeto iranwọ 50b owo oṣu fun awọn ijọba ipinlẹ. Adeleke pari ọrọ rẹ pe awọn ile ifowopamọ ti ọrọ naa kan gbọdọ ṣalaye eredi ti wọn fi ya ijọba Oyetola lowo nigba ti wọn mọ pe saa ijọba rẹ ti pari. 